ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
മൂന്നു ലക്ഷം ടെലി കൺസൾട്ടേഷൻ എന്ന അപൂർവ നേട്ടം സ്വന്തമാക്കി ആരോഗ്യ മന്ത്രാലയത്തിന്റെ ഇ-സഞ്ജീവനി സംവിധാനം
(ഫോണിലൂടെയുള്ള കൺസൾട്ടേഷൻ സൗകര്യം ലഭ്യമാക്കുന്നത് ലക്ഷ്യമിട്ട് ആരോഗ്യ മന്ത്രാലയം അവതരിപ്പിച്ച
ഇ- സഞ്ജീവനി ടെലിമെഡിസിൻ സേവനം 3,00,000 കൺസൾട്ടേഷനുകൾ പൂർത്തിയാക്കി
ഡോക്ടർമാർക്കിടയിലും , രോഗികളും ഡോക്ടർമാർ തമ്മിലും  ഉള്ള ആശയവിനിമയത്തിനായി രണ്ട് പ്രത്യേക സംവിധാനങ്ങൾ ആണ് ഇതിനു കീഴിൽ ഒരുക്കിയിരിക്കുന്നത്.
ആയുഷ്മാൻ ഭാരത് ആരോഗ്യ സൗഖ്യ പദ്ധതി  യുടെ അടിസ്ഥാന ശിലകളിൽ ഒന്നാണ് ഇതിൽ ആദ്യത്തെതായ ഇ-സഞ്ജീവനി സംവിധാനം. 2019 നവംബറിൽ തുടക്കമിട്ട പദ്ധതി, രാജ്യത്തെ ഒന്നരലക്ഷം ആരോഗ്യ സൗഖ്യ കേന്ദ്രങ്ങളിൽ, ഹബ് ആൻഡ് സ്പോക്ക് മാതൃകയിൽ 2022 ഡിസംബറോടെ ടെലി കൺസൾട്ടേഷൻ സൗകര്യം ലഭ്യമാക്കാനാണ് ലക്ഷ്യമിടുന്നത്. മെഡിക്കൽ കോളേജുകൾ, ജില്ലാ ആശുപത്രികൾ തുടങ്ങിയ ഹബ്ബുകളെ തിരിച്ചറിഞ്ഞ്, SHCs, PHCs തുടങ്ങിയ സ്പോക്കുകളിലേക്ക് സേവനങ്ങൾ വർദ്ധിപ്പിക്കാൻ ലക്ഷ്യമിട്ടുള്ളതാണ് പദ്ധതി. ഹബുകളെ തിരഞ്ഞെടുക്കേണ്ട ഉത്തരവാദിത്വം സംസ്ഥാന ഭരണകൂടങ്ങൾക്കാണ്.
രോഗികൾക്കും ഡോക്ടർമാർക്കും ഇടയിൽ കൺസൾട്ടേഷൻ സൗകര്യം ലഭ്യമാക്കുന്നതിന്റെ ഭാഗമായാണ് ആരോഗ്യ മന്ത്രാലയം ഇ-സഞ്ജീവനി ഒപിഡി സൗകര്യം ഏർപ്പെടുത്തിയത്. കോവിഡ് മഹാമാരിയുടെ പശ്ചാത്തലത്തിൽ 2020 ഏപ്രിൽ 13നാണ് ഇതിന് തുടക്കമായത്. രാജ്യത്തെ 23 സംസ്ഥാനങ്ങളിൽ ഇ-സഞ്ജീവനി നടപ്പാക്കിക്കഴിഞ്ഞു. മറ്റു സംസ്ഥാനങ്ങളിലും കേന്ദ്രഭരണപ്രദേശങ്ങളിലും തയ്യാറെടുപ്പുകൾ നടന്നു വരികെയാണ്. 28,173 ടെലി കൺസൾട്ടേഷനുകളാണ് കേരളം പൂർത്തിയാക്കിയത്.
ധനകാര്യ മന്ത്രാലയം
കോവിഡ്-19 വാക്സിനേഷനുള്ള ധനവിനിയോഗത്തിന് കേന്ദ്രസർക്കാർ വ്യവസ്ഥ ചെയ്തിട്ടില്ലെന്ന പ്രസ്താവനകൾ വസ്തുതാപരമല്ല: ധനമന്ത്രാലയം
ന്യൂഡൽഹി, മെയ് 10, 2021
"വാക്സിനായുള്ള മോദി സർക്കാരിന്റെ ധനവിനിയോഗത്തിന് പിന്നിലെ യാഥാർത്ഥ്യം: സംസ്ഥാനങ്ങൾക്ക് : 35,000 കോടി രൂപ, കേന്ദ്രത്തിന് പൂജ്യം” എന്ന തലക്കെട്ടിൽ ദി പ്രിന്റിൽ വന്ന മാധ്യമ റിപ്പോർട്ടിനെ പരാമർശിച്ചാണ് ഇത്.
കോവിഡ്-19 വാക്സിനേഷനുള്ള ധനവിനിയോഗത്തിന് കേന്ദ്രസർക്കാർ വ്യവസ്ഥ ചെയ്തിട്ടില്ലെന്ന പ്രസ്താവനകൾ വസ്തുതാപരമല്ല. ‘സംസ്ഥാനങ്ങളിലേക്കുള്ള കൈമാറ്റം’  എന്ന തലക്കെട്ടിൽ ഡിമാൻസ് ഫോർ ഗ്രാന്റ്സ് നമ്പർ 40 ആയി 35,000 കോടി രൂപ കാണിച്ചിരിക്കുന്നു. യഥാർത്ഥത്തിൽ വാക്സിനുകൾ കേന്ദ്രം ഈ ഹെഡ്സ് ഓഫ് അക്കൗണ്ട് മുഖേന വാങ്ങുകയും പണം നൽകുകയും ചെയ്യുന്നു.
ഈ ഡിമാൻസ് ഫോർ ഗ്രാന്റ്സ് മുഖേനയുള്ള ഇടപാടുകൾക്ക് ഭരണപരമായ നിരവധി മേന്മകളുണ്ട്. ഒന്നാമതായി, വാക്സിനിനുള്ള ചെലവ് ആരോഗ്യ മന്ത്രാലയം നടപ്പാക്കുന്ന സാധാരണ കേന്ദ്ര പദ്ധതികൾക്ക് പുറത്തുള്ള ഒറ്റത്തവണത്തെ ചെലവായതിനാൽ, പ്രത്യേക ഫണ്ടിംഗ് വഴിയാകുന്നതോടെ നിരീക്ഷണവും നിർവ്വഹണവും എളുപ്പമാകുന്നു. കൂടാതെ, മറ്റ് ആവശ്യങ്ങൾക്ക് ബാധകമായ ത്രൈമാസ ചെലവ് നിയന്ത്രണ മാനദണ്ഡങ്ങളിൽ നിന്ന് വാക്സിനുള്ള ചെലവിനെ ഒഴിവാക്കിയിരിക്കുന്നു. വാക്സിനേഷൻ ഒരു തടസ്സവുമില്ലാതെ നടക്കുന്നുവെന്ന് ഉറപ്പാക്കാൻ ഇത് സഹായിക്കുന്നു.
പ്രതിരോധ കുത്തിവയ്പ്പുകൾക്കായി ഈ ഹെഡ്സ് ഓഫ് അക്കൗണ്ടിൽ നൽകിയിരിക്കുന്ന തുക കേന്ദ്ര ആരോഗ്യ മന്ത്രാലയമാണ് കൈകാര്യം ചെയ്യുന്നത്. വാക്സിനുകൾ ഉത്പന്നമെന്ന നിലയ്ക്കുള്ള ഗ്രാന്റായി സംസ്ഥാനങ്ങൾക്ക് കൈമാറുന്നു. വാക്സിനുകൾ യഥാർത്ഥത്തിൽ കൈകാര്യം ചെയ്യുന്നത് സംസ്ഥാനങ്ങളാണ്. കൂടാതെ, ഉത്പന്നമെന്ന നിലയ്ക്ക് കൈമാറുന്ന ഗ്രാന്റുകളും മറ്റ് ഗ്രാന്റുകളും തമ്മിലുള്ള വ്യത്യാസം, ഭരണതലത്തിൽ മറ്റ് നൂലാമാലകളില്ലാതെ ഇവ കൈകാര്യം ചെയ്യാനാകുമെന്നതാണ്.
‘സംസ്ഥാനങ്ങളിലേക്കുള്ള കൈമാറ്റം’ എന്ന തലക്കെട്ട്, ഒരു തരത്തിലും കേന്ദ്രം ചെലവ് വഹിക്കുന്നില്ല എന്ന് സൂചിപ്പിക്കുന്നില്ല.
RRTN/SKY
(Visitor Counter : 138
പ്രധാനമന്ത്രിയുടെ ഓഫീസ്
മേഘാലയ മുഖ്യമന്ത്രി, സംസ്ഥാന നിയമസഭാ സ്പീക്കർ, മന്ത്രിമാർ എന്നിവർ പ്രധാനമന്ത്രിയെ സന്ദർശിച്ചു
മേഘാലയ മുഖ്യമന്ത്രി ശ്രീ കെ സാംഗ്മ, സംസ്ഥാന നിയമസഭാ സ്പീക്കർ ശ്രീ തോമസ് എ സാംഗ്മ, മേഘാലയ ഗവണ്മെന്റിലെ മന്ത്രിമാർ എന്നിവർ ഇന്ന് പ്രധാനമന്ത്രി ശ്രീ നരേന്ദ്ര മോദിയെ സന്ദർശിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു;
"മേഘാലയ മുഖ്യമന്ത്രി ശ്രീ കൊൺറാഡ് സാങ്മ, സംസ്ഥാന നിയമസഭാ സ്പീക്കർ ശ്രീ തോമസ് എ. സാംഗ്മയും മേഘാലയ ഗവണ്മെന്റിലെ മന്ത്രിമാരും പ്രധാനമന്ത്രി നരേന്ദ്രമോദിയെ സന്ദർശിച്ചു."
CM of Meghalaya, Shri @SangmaConrad, Speaker of the state Legislative Assembly, Shri Thomas A. Sangma and ministers of the Meghalaya Government met Prime Minister @narendramodi. pic.twitter.com/SRL5IpgNOk
— PMO India  August 8, 2023
യുവജനകാര്യ, കായിക മന്ത്രാലയം
ദേശീയ പോഷണ മാസാചരണത്തിന്റെ ഭാഗമായി ഒരു ലക്ഷത്തിലേറെ പരിപാടികൾ സംഘടിപ്പിച്ച് നെഹ്റു യുവ കേന്ദ്ര
കഴിഞ്ഞ രണ്ട് വർഷക്കാലമായി സെപ്റ്റംബർ മാസം രാജ്യമെമ്പാടും പോഷണ മാസമായി കേന്ദ്ര യുവജനകാര്യ വകുപ്പിന്റെ ഭാഗമായ നെഹ്റു യുവ കേന്ദ്ര സംഘതൻ  ആചരിച്ചുവരുന്നു. ഇതിന്റെ ഭാഗമായി "ഓരോ ഗൃഹത്തിലും പോഷണ ഉത്സവം" എന്ന സന്ദേശവും പ്രചരിപ്പിക്കുന്നു.
ദേശീയ പോഷണ മാസാചരണത്തിന്റെ ഭാഗമായി ജില്ലാ നെഹ്റു യുവ കേന്ദ്രങ്ങൾ, രാജ്യമെമ്പാടുമുള്ള ഗ്രാമീണർക്ക് ഇടയിൽ പോഷക കുറവ്, മുലപ്പാലിന്റെ പ്രാധാന്യം, അടുക്കളത്തോട്ടങ്ങളുടെ വ്യാപനം എന്നിവയെപ്പറ്റി ബോധവൽക്കരണം നടത്തി വരുന്നു. ദേശീയ യുവജന സന്നദ്ധപ്രവർത്തകർ , യുവജന ക്ലബ്ബ് അംഗങ്ങൾ, കോവിഡ് വോളണ്ടിയേഴ്സ് തുടങ്ങിയവരെ പങ്കെടുപ്പിച്ച് നടത്തുന്ന പരിപാടികൾ, ജില്ലാ ഭരണകൂടങ്ങൾ, അംഗനവാടി, ആശാവർക്കർമാർ എന്നിവരുടെ സഹകരണത്തോടു കൂടിയാണ് നടപ്പാക്കുന്നത്
പോഷക മാസാചരണത്തിന്റെ ഭാഗമായി ഇതുവരെ 1,04,421 പരിപാടികൾ സംഘടിപ്പിച്ചു. 51,02,912 യുവാക്കളും ഗ്രാമീണരും ഇതിൽ പങ്കെടുത്തു. മാസാചരണത്തിന്റെ ഭാഗമായി 1125 വെബിനാറുകളും സംഘടിപ്പിച്ചു. കൂടാതെ മാസാചരണ ആശയങ്ങൾ പൊതു ജനങ്ങളിലേക്ക് എത്തിക്കുന്നതിന്റെ ഭാഗമായുള്ള പരസ്യങ്ങൾ, 74,213 ഗ്രാമങ്ങളിലാണ് പ്രദർശിപ്പിച്ചത്. പ്രമുഖ വ്യക്തികളെ പങ്കെടുപ്പിച്ചുകൊണ്ട് 1862 യോഗങ്ങളും സംഘടിപ്പിച്ചു. 6,54,320 യുവാക്കുകളെ പങ്കെടുപ്പിച്ചുകൊണ്ട്, 25,164 പ്രതിജ്ഞ ചടങ്ങുകളും നടന്നു. പോഷണ മാസാചരണത്തിന്റെ സന്ദേശങ്ങൾ സമൂഹമാധ്യമങ്ങളിലൂടെ കൂടുതൽ ജനങ്ങളിലേക്ക് എത്തിച്ചു. 38 ലക്ഷം യുവാക്കൾക്കും ഗ്രാമീണർക്കും ഇതിന്റെ പ്രയോജനം ലഭിച്ചു. 29,057 റാലികൾ, സൈക്കിൾ യാത്രകൾ, സാംസ്കാരിക പരിപാടികൾ, ഷോർട്ട് ഫിലിം പ്രദർശനങ്ങൾ, മത്സരങ്ങൾ, മറ്റു പ്രദർശനങ്ങൾ തുടങ്ങിയവയും പോഷണ മാസാചരണത്തിന്റെ ഭാഗമായി സംഘടിപ്പിച്ചു.
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
ഇന്ത്യ പോസ്റ്റ് പേയ്മെന്റ്സ് ബാങ്കും എൽഐസി ഹൗസിംഗ് ഫിനാൻസും ഭവന വായ്പ ഉത്പന്നങ്ങൾ ലഭ്യമാക്കുന്നതിൽ തന്ത്രപരമായ പങ്കാളിത്തം പ്രഖ്യാപിച്ചു
ന്യൂ ഡൽഹി, സെപ്റ്റംബർ 7, 2021
കേന്ദ്ര വാർത്ത വിനിമയ മന്ത്രാലയത്തിന്റെ തപാൽ വകുപ്പിന് കീഴിലുള്ള ഇന്ത്യ പോസ്റ്റ് പേയ്മെന്റ്സ് ബാങ്കും , രാജ്യത്തെ മുൻനിര ഭാവന വായ്പാ ദാതാവായ എൽഐസി ഹൗസിംഗ് ഫിനാൻസ് ലിമിറ്റഡും  സഹകരിച്ച് IPPB യുടെ 4.5 കോടിയിലധികം ഉപഭോക്താക്കൾക്ക് ഭവനവായ്പ ലഭ്യമാക്കുന്നതിനുള്ള തന്ത്രപരമായ പങ്കാളിത്തം പ്രഖ്യാപിച്ചു. 650 ശാഖകളും, 136,000-ലധികം ബാങ്കിംഗ് സേവന കേന്ദ്രങ്ങളും അടങ്ങിയ IPPB യുടെ കരുത്തുറ്റതും വിപുലവുമായ ശൃംഖലയിലൂടെ, LICHFL-ന്റെ ഭവന വായ്പ ഉത്പന്നങ്ങൾ ഇന്ത്യയിലെമ്പാടുമുള്ള IPPB ഉപഭോക്താക്കൾക്ക് ലഭ്യമാക്കും.
(ധാരണാപത്രത്തിന്റെ ഭാഗമായി, ഭവനവായ്പകൾക്കുള്ള ജാമ്യം, നടപടിക്രമങ്ങൾ, വിതരണം എന്നിവ LICHFL നിർവ്വഹിക്കും. സോഴ്സിങ്ങിന്റ്റെ ഉത്തരവാദിത്തം IPPB-യുടെതായിരിക്കും. LICHFL-മായുള്ള പങ്കാളിത്തം IPPB ഉത്പന്നങ്ങളുടെയും സേവനങ്ങളുടെയും ശ്രേണി വിപുലീകരിക്കുന്നതിനും, ബാങ്കിങ് സേവനം ലഭ്യമല്ലാത്തതും സേവനാനുകുല്യങ്ങൾ പരിമിതമായി മാത്രം ലഭിക്കുന്നതുമായ രാജ്യത്തുടനീളമുള്ള ഉപഭോക്താക്കളുടെ സാമ്പത്തിക ആവശ്യങ്ങൾ നിറവേറ്റുന്നതിനും സഹായകമാകും.
നിലവിൽ, IPPB പ്രമുഖ ഇൻഷുറൻസ് കമ്പനികളുമായുള്ള പങ്കാളിത്തത്തിലൂടെ വിവിധ ജനറൽ ഇൻഷുറൻസ്, ലൈഫ് ഇൻഷുറൻസ് ഉത്പന്നങ്ങൾ വിതരണം ചെയ്തു വരുന്നു. 200,000 തപാൽ വകുപ്പ് ജീവനക്കാർ അടങ്ങുന്ന വിപുലമായ മനുഷ്യശേഷിയും മൈക്രോ എടിഎമ്മുകളും ബയോമെട്രിക് ഉപകരണങ്ങളും അടങ്ങിയ നൂതനമായ വാതിൽപ്പടി ബാങ്കിംഗ് സേവനങ്ങളും യഥാവിധി സജ്ജീകരിച്ചിരിക്കുന്നതിലൂടെ LICHFL-ന്റെ ഭവന വായ്പകൾ വിതരണം ചെയ്യുന്നതിൽ IPPB നിർണ്ണായക പങ്ക് വഹിക്കും.
പ്രത്യേക സേവനങ്ങളും ഫീച്ചറുകളും
കൂടുമത്സ്യകൃഷി ആഴക്കടലിലേക്ക് കൂടി വ്യാപിപ്പിക്കണം- കേന്ദ്ര ഫിഷറീസ് മന്ത്രി പർഷോത്തം രൂപാല
ലക്ഷക്കണക്കിന് മീൻകുഞ്ഞുങ്ങളെ ഒരു കൂടിൽതന്നെ ആഴക്കടലിൽ കൃഷിചെയ്യുകയാണ് ലക്ഷ്യം
തിരുവനന്തപുരം:തീരക്കടലുകളിൽ മാത്രമായി ചെയ്തുവരുന്ന നിലവിലെ കൂടുമത്സ്യകൃഷികൾ ആഴക്കടലിലേക്ക് കൂടി വ്യാപിപ്പിക്കണമെന്ന് കേന്ദ്ര ഫിഷറീസ് മന്ത്രി ശ്രീ പർഷോത്തം രൂപാല. ഇതിനായി അനുയോജ്യമായി രൂപകൽപലന ചെയ്ത വലിയ കൂടുകൾ ആവശ്യമാണ്. നിലവിലെ 6 മീറ്റർ വ്യാസമുള്ള കൂടുകൾക്ക് പകരം 30 മീറ്ററോ അതിൽ കൂടുതലോ വ്യാസമുള്ള കൂടുകളാണ് വേണ്ടത്. ലക്ഷക്കണക്കിന് മീൻകുഞ്ഞുങ്ങളെ ഒരു കൂടിൽതന്നെ ആഴക്കടലിൽ കൃഷിചെയ്യുകയാണ് ലക്ഷ്യമെന്ന് കേന്ദ്ര മന്ത്രി പറഞ്ഞു.
കേന്ദ്ര സമുദ്രമത്സ്യ ഗവേഷണ സ്ഥാപനത്തിന്റെ  വിഴിഞ്ഞം പ്രാദേശിക ഗവേഷണ കേന്ദ്രത്തിൽ സന്ദർശനത്തിനെത്തിയതായിരുന്നു മന്ത്രി. ഇത്തരം മത്സ്യക്കൂടുകൾ നിർമിക്കുന്നതിനും ആഴക്കടൽ കൂടുകൃഷിരീതി വികസിപ്പിക്കുന്നതിനുമുള്ള ചുമതല സിഎംഎഫ്ആർഐ ഏറ്റെടുക്കണമെന്നും അദ്ദേഹം പറഞ്ഞു.
സിഎംഎഫ്ആർഐയുടെ നേതൃത്വത്തിൽ പൊതു-സ്വകാര്യ-പങ്കാളിത്ത  മാതൃകയിൽ മത്സ്യങ്ങളുടെ വിത്തുൽപാദനം വൻതോതിൽ വികസിപ്പിക്കണം. കൂടുമത്സ്യകൃഷി ഉൾപ്പെടെയുള്ള സമുദ്രകൃഷി സുസ്ഥിരമായ രീതിയിൽ വികസിപ്പിക്കുന്നതിന് കേന്ദ്ര ഗവണ്മെന്റ് മാരികൾചർ ലീസിംഗ് പോളിസിക്ക് ഉടനെ രൂപം നൽകും. കടലിൽ മുത്തുചിപ്പിയുടെ  ഉൽപാദനം വർധിപ്പിക്കാൻ ഹാച്ചറി സാങ്കേതികവിദ്യകൾ വികസിപ്പിക്കണം. മുത്തുചിപ്പിയുടെ ഉൽപാദനത്തിൽ ഒരുകാലത്ത് പ്രശസ്തമായിരുന്ന തൂത്തുകുടിതീരങ്ങളിൽ ഹാച്ചറികളിൽ വികസിപ്പിച്ച ഇവയുടെ വിത്തുകൾ നിക്ഷേപിക്കാനും  സിഎംഎഫ്ആർഐ മുൻകയ്യെടുക്കണം. അനുയോജ്യമായ വിപണന സാധ്യതകൾ മനസ്സിലാക്കി സമുദ്രഅലങ്കാര മത്സ്യമേഖല കൂടുതൽ ശക്തിപ്പെടുത്തണമെന്നും കേന്ദ്ര മന്ത്രി പറഞ്ഞു.
സാഗർപരിക്രമയുടെ എട്ടാമത് ഘട്ടം കന്യാകുമാരിയിൽ തുടക്കംകുറിക്കുന്നതിന് മുന്നോടിയായാണ് കേന്ദ്ര മന്ത്രിയും സംഘവും സിഎംഎഫ്ആർഐയുടെ വിഴിഞ്ഞം കേന്ദ്രത്തിൽ സന്ദർശനം നടത്തിയത്. കേന്ദ്ര ഫിഷറീസ് സഹമന്ത്രി ഡോ എൽ മുരുഗൻ, വിദേശകാര്യ സഹമന്ത്രി ശ്രീ വി മുരളീധരൻ എന്നിവരും സംഘത്തിലുണ്ടായിരുന്നു.
NS
(Visitor Counter : 30
ധനകാര്യ മന്ത്രാലയം
പരിഷ്കരണ അധിഷ്ഠിത പ്രവർത്തനങ്ങൾക്ക് വായ്പ എടുക്കാനുള്ള അനുമതി, വിവിധ മേഖലകളിലെ നടപടികൾ കൂടുതൽ ലളിതമാക്കുന്നു
വിവിധ പൗര കേന്ദ്രീകൃത മേഖലകളിൽ, പരിഷ്കരണ അധിഷ്ഠിത പ്രവർത്തനങ്ങൾക്ക് വായ്പ എടുക്കാനുള്ള അനുമതി കേന്ദ്ര ഗവൺമെന്റ് സംസ്ഥാനങ്ങൾക്ക് നൽകിയതോടെ, സംസ്ഥാനങ്ങൾ, മുൻകൈയെടുത്ത് നടപടികൾ കൂടുതൽ ലളിതമാക്കുന്നു. ആന്ധ്രപ്രദേശ്, മധ്യപ്രദേശ്, തമിഴ്നാട്, തെലങ്കാന, കർണാടക എന്നീ അഞ്ച് സംസ്ഥാനങ്ങൾ ഇതുവരെ നിർദിഷ്ട പരിഷ്കരണ നടപടികൾ പൂർത്തിയാക്കിയിട്ടുണ്ട്. ഈ സംസ്ഥാനങ്ങൾക്ക്, ഓപ്പൺ മാർക്കറ്റിലൂടെ,16,728 കോടി രൂപയുടെ അധിക സാമ്പത്തികസമാഹരണത്തിന് അനുമതി നൽകി.
കൂടുതൽ സംസ്ഥാനങ്ങൾക്ക് ഈ പദ്ധതിയുടെ ആനുകൂല്യം ലഭിക്കുന്നതിന്, കേന്ദ്ര ധനമന്ത്രാലയത്തിന് കീഴിലുള്ള എക്സ്പെൻഡിച്ചർ വകുപ്പ്, സംസ്ഥാനങ്ങൾ വിവിധ പൗര കേന്ദ്രീകൃത പ്രവർത്തനമേഖലകളിൽ പരിഷ്കരണങ്ങൾ വരുത്തുന്നതിനുള്ള അവസാന തീയതി ദീർഘപ്പിച്ചിരുന്നു. പരിഷ്കരണങ്ങൾ നടപ്പാക്കിയത് സംബന്ധിച്ച്, ബന്ധപ്പെട്ട മന്ത്രാലയത്തിന്റെ ശുപാർശ, 2021 ഫെബ്രുവരി 15 ന് മുൻപ് ലഭിച്ചാൽ, പരിഷ്കരണ അധിഷ്ഠിത ആനുകൂല്യങ്ങൾക്ക് സംസ്ഥാനങ്ങൾക്ക് അർഹത ഉണ്ടാകും.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 195.50 കോടി കവിഞ്ഞു
12-14 വയസ് പ്രായമുള്ളവര്ക്ക് വിതരണം ചെയ്തത് 3.53 കോടിയിലധികം ആദ്യ ഡോസ് വാക്സിനുകള്
രാജ്യത്ത് ചികിത്സയിലുള്ളവരുടെ എണ്ണം നിലവില് 53,637
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 8,822 പേര്ക്ക്
രോഗമുക്തി നിരക്ക് നിലവില് 98.66%
പ്രതിവാര രോഗസ്ഥിരീകരണ നിരക്ക് 2.35%
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 195.5 കോടി  പിന്നിട്ടു. 2,51,27,455 സെഷനുകളിലൂടെയാണ് ഈ നേട്ടം
കൈവരിച്ചത്.
12-14 വയസ് പ്രായമുള്ളവര്ക്കുള്ള കോവിഡ്-19 പ്രതിരോധ കുത്തിവയ്പ് 2022 മാര്ച്ച് 16 ന് ആരംഭിച്ചു. കഴിഞ്ഞ 24 മണിക്കൂറിനുള്ളില്, 3.53 കോടി യിലധികം  കൗമാരക്കാര്ക്ക് കോവിഡ്-19 പ്രതിരോധ കുത്തിവയ്പിന്റെ ആദ്യ ഡോസ് നല്കി. 18 - 59 വയസ് പ്രായമുള്ളവർക്കുള്ള കരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,04,07,923
രണ്ടാം ഡോസ് 1,00,52,120
കരുതല് ഡോസ് 54,44,586
മുന്നണിപ്പോരാളികള്
ഒന്നാം ഡോസ് 1,84,21,011
രണ്ടാം ഡോസ് 1,76,04,916
കരുതല് ഡോസ് 93,12,291
12-14 പ്രായപരിധിയിലുള്ളവര്
ഒന്നാം ഡോസ് 3,53,38,654
രണ്ടാം ഡോസ് 1,99,76,214
15-18 പ്രായപരിധിയിലുള്ളവര്
ഒന്നാം ഡോസ് 5,99,40,200
രണ്ടാം ഡോസ് 4,72,35,257
18-44 പ്രായപരിധിയിലുള്ളവര്
ഒന്നാം ഡോസ് 55,77,26,544
രണ്ടാം ഡോസ് 49,59,63,394
കരുതല് ഡോസ് 16,62,301
45-59 പ്രായപരിധിയിലുള്ളവര്
ഒന്നാം ഡോസ് 20,33,57,943
രണ്ടാം ഡോസ് 19,22,30,323
കരുതല് ഡോസ് 19,00,681
60നുമേല് പ്രായമുള്ളവര്
ഒന്നാം ഡോസ് 12,71,80,902
രണ്ടാം ഡോസ് 11,99,81,067
കരുതല് ഡോസ് 2,13,50,944
കരുതല് ഡോസ് 3,96,70,803
ആകെ 1,95,50,87,271
രാജ്യത്ത് നിലവിലെ കോവിഡ് രോഗബാധിതരുടെ എണ്ണം 53,637 ; ഇത് രാജ്യത്തെ മൊത്തം സജീവ കേസുകളുടെ 0.12% ആണ്.
ദേശീയ രോഗമുക്തി നിരക്ക് 98.66 % ആണ്. കഴിഞ്ഞ 24 മണിക്കൂറിനുള്ളില് 5,718 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,26,67,088 ആയി.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 8,822 പേര്ക്കാണ്.
കഴിഞ്ഞ 24 മണിക്കൂറിനുള്ളില് 4,40,278 പരിശോധനകള് നടത്തി. ആകെ 85.58 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 2.35 ശതമാനമാണ്. പ്രതിദിന രോഗസ്ഥിരീകരണ നിരക്ക് 2.00 ശതമാനമാണ്.
(ND
മന്ത്രിസഭ
കോമ്പറ്റീഷൻ കമ്മീഷൻ ഓഫ് ഇന്ത്യയും  ജപ്പാൻ ഫെയർ ട്രേഡ് കമ്മീഷനും  തമ്മിൽ സഹകരണത്തിനുള്ള ധാരണാപത്രം കേന്ദ്ര മന്ത്രിസഭ അംഗീകരിച്ചു.
കോമ്പറ്റീഷൻ നിയമവും നയവും സംബന്ധിച്ച വിഷയങ്ങളിൽ , കോമ്പറ്റീഷൻ കമ്മീഷൻ ഓഫ് ഇന്ത്യയും  ജപ്പാൻ ഫെയർ ട്രേഡ് കമ്മീഷനും  തമ്മിലുള്ള സഹകരണം കൂടുതൽ ശക്തിപ്പെടുത്തുന്നതിനുള്ള ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം അംഗീകാരം നൽകി.
പ്രഭാവം :
അംഗീകൃത ധാരണാപത്രം, വിവര കൈമാറ്റത്തിലൂടെ, ജപ്പാനിലെ കോമ്പറ്റീഷൻ ഏജൻസിയുടെ അനുഭവങ്ങളിൽ നിന്നും പാഠങ്ങളിൽ നിന്നും അനുകരിക്കാനും പഠിക്കാനും സിസിഐയെ പ്രാപ്തമാക്കും, അത് കാര്യക്ഷമത വർദ്ധിപ്പിക്കും. 2002 ലെ കോമ്പറ്റീഷൻ ആക്റ്റ് നടപ്പിലാക്കുന്നത് മെച്ചപ്പെടുത്താൻ ഇത് സിസിഐയെ സഹായിക്കും. ഇതുവഴിയുള്ള ഫലങ്ങൾ ഉപയോക്താക്കൾക്ക് വലിയ തോതിൽ ഗുണം ചെയ്യും, ഒപ്പം സമതയും ഉൾച്ചേർക്കലും പ്രോത്സാഹിപ്പിക്കും.
വിശദാംശങ്ങൾ:
കോമ്പറ്റീഷൻ നിയമവും നയവും സംബന്ധിച്ച വിഷയങ്ങളിൽ സാങ്കേതിക സഹകരണം, അനുഭവം പങ്കിടൽ, നടപ്പാക്കൽ എന്നീ മേഖലകളിൽ വിവര കൈമാറ്റത്തിലൂടെയും ശേഷി വർദ്ധിപ്പിക്കൽ സംരംഭങ്ങളിലൂടെയും സഹകരണം പ്രോത്സാഹിപ്പിക്കാനും ശക്തിപ്പെടുത്താനും ഇത് വിഭാവനം ചെയ്യുന്നു. .
പശ്ചാത്തലം:
2002 ലെ കോമ്പറ്റീഷൻ നിയമത്തിലെ വകുപ്പ് 18 പ്രകാരം ഏതെങ്കിലും വിദേശ രാജ്യത്തിന്റെ ഏജൻസിയുമായി ധാരണാപത്രത്തിലോ ക്രമീകരണത്തിലോ പ്രവേശിക്കാൻ സിസിഐയെ അനുവദിക്കുന്നു.
പ്രധാനമന്ത്രിയുടെ ഓഫീസ്
ലോകത്തിന്റെ എല്ലാ കോണുകളിലും യോഗ എത്തിച്ചേരുന്നത് ഉറപ്പാക്കാന് നാം പരിശ്രമിക്കണം: പ്രധാനമന്ത്രി മോദി
യോഗ ലോകത്തിന്റെ എല്ലാ കോണുകളിലും എത്തിച്ചേരുന്നുവെന്ന് ഉറപ്പുവരുത്താന് യോഗ ആചാര്യന്മാരോടും യോഗ പ്രചാരകരോടും യോഗയുമായി ബന്ധപ്പെട്ട എല്ലാവരോടും പ്രധാനമന്ത്രി ശ്രീ നരേന്ദ്ര മോദി ആഹ്വാനം ചെയ്തു. ഏഴാമത് അന്താരാഷ്ട്ര യോഗ ദിനത്തോടനുബന്ധിച്ച് സംസാരിക്കുകയായിരുന്നു അദ്ദേഹം.
യോഗയില് എല്ലാവര്ക്കും പരിഹാരമുളളതുകൊണ്ട് യോഗയുടെ കൂട്ടായ യാത്ര നമുക്ക് തുടരേണ്ടതുണ്ടെന്ന് ഗീത ഉദ്ധരിച്ചുകൊണ്ട് പ്രധാനമന്ത്രി പറഞ്ഞു. കഷ്ടപ്പാടുകളില് നിന്നുള്ള സ്വാതന്ത്ര്യമാണ് യോഗയെന്നും അത് എല്ലാവരേയും സഹായിക്കുന്നുവെന്നും പ്രധാനമന്ത്രി പറഞ്ഞു.
യോഗ അതിന്റെ അടിത്തറയും കാതലും നിലനിര്ത്തുന്ന സമയത്തുതന്നെ ഓരോ വ്യക്തിയിലേക്കും എത്തിച്ചേരേണ്ടത് പ്രധാനമാണെന്ന് വര്ദ്ധിച്ചുവരുന്ന ജനപ്രീതിയും യോഗയോടുള്ള ആളുകളുടെ താല്പ്പര്യവും ശ്രദ്ധയില്പ്പെടുത്തിക്കൊണ്ട് പ്രധാനമന്ത്രി പറഞ്ഞു. യോഗ എല്ലാവരിലേക്കും എത്തിക്കുന്നതിനുള്ള ഈ ദൗത്യത്തില് യോഗ ആചാര്യന്മാരും നാമെല്ലാവരും സംഭാവന ചെയ്യണമെന്നും പ്രധാനമന്ത്രി പറഞ്ഞു.
(
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 193.53 കോടിയിലധികം വാക്സിന് ഡോസുകള്
ഉപയോഗിക്കാത്ത 16 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷന് 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാര്വത്രികവല്ക്കരണത്തിന്റെ പുതിയ ഘട്ടം 2021 ജൂണ് 21 മുതല് ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,93,53,58,865
ബാക്കിയുള്ളത്
16,00,27,805
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 193.53 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 16 കോടിയിലധികം  വാക്സിന് ഡോസുകള് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(ND
പ്രധാനമന്ത്രിയുടെ ഓഫീസ്
മിഷൻ 100% വൈദ്യുതീകരണത്തിന്റെ വിജയത്തിന് പ്രധാനമന്ത്രി കൊങ്കൺ റെയിൽവേ ടീമിനെ അഭിനന്ദിച്ചു
‘മിഷൻ 100% വൈദ്യുതീകരണ’ത്തിന്റെ ശ്രദ്ധേയമായ വിജയത്തിനും സുസ്ഥിര വികസനത്തിന്റെ പുതിയ മാനദണ്ഡങ്ങൾ സ്ഥാപിച്ചതിനും കൊങ്കൺ റെയിൽവേ ടീമിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു :
"മിഷൻ 100% വൈദ്യുതീകരണത്തിന്റെ' ശ്രദ്ധേയമായ വിജയത്തിനും സുസ്ഥിര വികസനത്തിന്റെ പുതിയ മാനദണ്ഡങ്ങൾ സ്ഥാപിച്ചതിനും മുഴുവൻ കൊങ്കൺ റെയിൽവേ ടീമിനും അഭിനന്ദനങ്ങൾ."
-ND-
(
ഭവന, നഗരദാരിദ്ര ലഘൂകരണ മന്ത്രാലയം
പിഎംഎവൈ  പ്രകാരം അനുവദിച്ച വീടുനിർമ്മാണത്തിൽ 158 ലക്ഷം മെട്രിക് ടൺ ഉരുക്ക് ഉപയോഗിക്കുമെന്ന് ഹർദീപ് സിംഗ് പുരി
പിഎംഎവൈ  പ്രകാരം അനുവദിച്ച എല്ലാ വീടുകളുടെയും നിർമാണത്തിൽ 158 ലക്ഷം മെട്രിക് ടൺ ഉരുക്ക് , 692 ലക്ഷം മെട്രിക് ടൺ സിമൻറ് എന്നിവ ഉപയോഗിക്കുമെന്ന് കണക്കാക്കിയതായി കേന്ദ്ര ഭവന–-നഗരകാര്യ–- വ്യോമയാന സഹമന്ത്രി ശ്രീ ഹർദീപ് സിംഗ് പുരി പറഞ്ഞു.
തുടക്കം കുറിച്ചതും പൂർത്തീകരിച്ചതുമായ വീടുകളിൽ 84 ലക്ഷം മെട്രിക് ടൺ ഉരുക്കും 370 ലക്ഷം മെട്രിക് ടൺ സിമന്റും ഉപയോഗിച്ചതായി ആത്മനിർഭർ ഭാരതിനെ കുറിച്ചുള്ള വെബിനാറിനെ അഭിസംബോധന ചെയ്തുകൊണ്ട് മന്ത്രി പറഞ്ഞു. സിഐഐ സംഘടിപ്പിച്ച വെബിനാറിൽ പെട്രോളിയം പ്രകൃതിവാതക–- ഉരുക്ക് മന്ത്രി ശ്രീ ധർമേന്ദ്ര പ്രധാൻ, ഉരുക്ക് സഹമന്ത്രി ശ്രീ എഫ് എസ് ഖുലാസ്തേ മന്ത്രാലയങ്ങളിലെ വിവിധ ഉദ്യോഗസ്ഥർ, വ്യവസായ അനുബന്ധ സേവനദാതാക്കൾ തുടങ്ങിയവർ സംബന്ധിച്ചു.
പിഎംഎവൈ  പ്രകാരം, 4,550 നഗരങ്ങളിലായി 1.12 കോടി വീടുകളുടെ ആവശ്യകതയിൽ ഇതുവരെ അനുവദനീയമായ 1.07 കോടി വീടുകളുടെ നിർമ്മാണത്തിൽ 3.65 കോടി തൊഴിലവസരങ്ങൾ സൃഷ്ടിക്കുമെന്ന് ശ്രീ ഹർദീപ് സിംഗ് പുരി കൂട്ടിച്ചേർത്തു. ഇതില് 1.65 കോടി തൊഴിലവസരം സൃഷ്ടിക്കപ്പെട്ടിട്ടുണ്ട്.(Visitor Counter : 79
ആരോഗ്യ, കുടുംബക്ഷേമ മന്ത്രാലയം
മാര്ച്ച് 22 ന് ശേഷം ഇന്ത്യയിലെ മരണനിരക്ക് ഏറ്റവും താഴ്ന്ന നിലയില്
കഴിഞ്ഞ 24 മണിക്കൂറിനിടെ രേഖപ്പെടുത്തിയത് 500-ല് താഴെ മരണങ്ങള്
14 സംസ്ഥാനങ്ങളില്/കേന്ദ്രഭരണപ്രദേശങ്ങളില് മരണനിരക്ക് ഒരു ശതമാനത്തില് കുറവ്
രാജ്യത്ത് കോവിഡ് മരണനിരക്ക് 1.5 ശതമാനമായി. കൃത്യമായ നിരീക്ഷണം, രോഗം കണ്ടെത്തല്, ഫലപ്രദമായ ചികിത്സ തുടങ്ങിയ നടപടിക്രമങ്ങളാണ് മരണനിരക്കു കുറയ്ക്കാന് കാരണമായത്. കഴിഞ്ഞ 24 മണിക്കൂറിനിടെ 500 ല് താഴെ മരണങ്ങള്  രേഖപ്പെടുത്തി.
ലോകത്തിലെ ഏറ്റവും കുറഞ്ഞ മരണനിരക്കുള്ള രാജ്യങ്ങളിലൊന്നാണ് ഇന്ത്യ. മാര്ച്ച് 22 ന് ശേഷം ഏറ്റവും താഴ്ന്ന നിലയിലാണ് ഇപ്പോള് മരണനിരക്ക്. ഇതു തുടര്ച്ചയായി കുറയുകയാണ്.
കേന്ദ്ര, സംസ്ഥാന/കേന്ദ്രഭരണപ്രദേശങ്ങളിലെ ഗവണ്മെന്റുകളുടെ കൂട്ടായ പരിശ്രമത്തിലൂടെയാണ് രാജ്യത്ത് ആരോഗ്യ അടിസ്ഥാന സൗകര്യങ്ങള് മെച്ചപ്പെടുത്തിയത്. നിലവില് 2218 പ്രത്യേക കോവിഡ് ആശുപത്രികള് ഫലപ്രദമായ ചികിത്സ നല്കുന്നു.
ഗുരുതരാവസ്ഥയിലുള്ള രോഗികളുടെ ചികിത്സയ്ക്കു വേണ്ടി ഐസിയു ഡോക്ടര്മാരുടെ കാര്യശേഷി വര്ധിപ്പിക്കുന്നതിനുള്ള പ്രത്യേക പരിപാടി 'ഇ-ഐസിയു' ന്യൂഡല്ഹി എയിംസ് നടത്തുന്നുണ്ട്. ചൊവ്വ, വെള്ളി ദിവസങ്ങളിലാണ്, ടെലി/ വീഡിയോ-കണ്സള്ട്ടേഷന് സെഷനുകള് ഇതിന്റെ ഭാഗമായി നടത്തുന്നത്. 2020 ജൂലൈ 8-നാണ് ഈ പരിപാടി ആരംഭിച്ചത്.
ഇതുവരെ, 25 ടെലി സെഷനുകള് നടന്നു. 34 സംസ്ഥാനങ്ങളിലെയും കേന്ദ്രഭരണപ്രദേശങ്ങളിലെയും 393 സ്ഥാപനങ്ങള് പങ്കെടുത്തു.
ഗുരുതരാവസ്ഥയിലുള്ള രോഗികളുടെ ചികിത്സയ്ക്കു സഹായകമായ വിധത്തില്, പതിവായി ഉയരുന്ന സംശയങ്ങള്ക്കുള്ള മറുപടി കേന്ദ്ര ആരോഗ്യമന്ത്രാലയത്തിന്റെ വെബ്സൈറ്റില് നല്കിയിട്ടുണ്ട്. ഈ ലിങ്കില് അതു ലഭ്യമാകും:
https://www.mohfw.gov.in/pdf/AIIMSeICUsFAQs01SEP.pdf
വയോധികര്, ഗര്ഭിണികള്, രോഗാവസ്ഥയിലുള്ളവര് തുടങ്ങിയവരെ കണ്ടെത്തുന്നതിനും ചികിത്സ ഉറപ്പാക്കുന്നതിനുമുള്ള ജനസംഖ്യാസര്വെ പല സംസ്ഥാനങ്ങളും നടത്തി. 14 സംസ്ഥാനങ്ങളിലും കേന്ദ്രഭരണപ്രദേശങ്ങളിലും മരണനിരക്ക് ഒരു ശതമാനത്തില് കുറവാണ്.
കഴിഞ്ഞ 24 മണിക്കൂറിനിടെ 59,105 പേര് രോഗമുക്തരായി. പുതുതായി രോഗബാധിതരായത് 45,148 പേരാണ്. ഇതോടെ ആകെ രോഗബാധിതരുടെ എണ്ണം 71 ലക്ഷം  കവിഞ്ഞു. ദേശീയ രോഗമുക്തി നിരക്ക് 90.23% ആണ്.
നിലവില് ചികിത്സയിലുള്ളത് ആകെ രോഗബാധിതരുടെ 8.26% മാത്രമാണ് . ആഗസ്റ്റ് 13 ന് ശേഷം ഏറ്റവും കുറഞ്ഞ എണ്ണമാണിത്. ആഗസ്റ്റ് 13ന് 6,53,622 പേരായിരുന്നു ചികിത്സയില്.
പുതുതായി രോഗമുക്തരായവരുടെ 78 ശതമാനവും 10 സംസ്ഥാനങ്ങളില് / കേന്ദ്രഭരണപ്രദേശങ്ങളില് ആണ്.
പതിനായിരത്തിലധികം പേരാണ് കര്ണാടകത്തില് രോഗമുക്തരായത്. കേരളത്തില് 7,000 പേരും.
കഴിഞ്ഞ 24 മണിക്കൂറിനിടെ 45,148 പേര്ക്കാണ് പുതുതായി കോവിഡ് സ്ഥിരീകരിച്ചത്. 37,000 പുതിയ രോഗികള് സ്ഥിരീകരിച്ച ജൂലൈ 22 ന് ശേഷമുള്ള ഏറ്റവും താഴ്ന്ന നിരക്കാണിത്.
സ്ഥിരീകരിച്ച പുതിയ രോഗികളുടെ കസുകളില് 82 ശതമാനവും 10 സംസ്ഥാനങ്ങളില് / കേന്ദ്രഭരണപ്രദേശങ്ങളില് ആണ്. കേരളത്തിലും മഹാരാഷ്ട്രയിലും 6,000ത്തിലേറെ കേസുകള് റിപ്പോര്ട്ട് ചെയ്തു. കര്ണാടകം, ഡല്ഹി, പശ്ചിമ ബംഗാള് എന്നിവിടങ്ങളില് 4,000 പേര്ക്കും രോഗം സ്ഥിരീകരിച്ചു.
കഴിഞ്ഞ 24 മണിക്കൂറിനിടെ 480 മരണവും റിപ്പോര്ട്ട് ചെയ്തു. ഇതില് 80 ശതമാനവും 10 സംസ്ഥാനങ്ങളില് / കേന്ദ്രഭരണപ്രദേശങ്ങളില് ആണ്. 23 ശതമാനത്തിലധികം പേര് മരിച്ചത് മഹാരാഷ്ട്രയിലാണ് .
രാജ്യരക്ഷാ മന്ത്രാലയം
മിഷൻ സാഗർ - മെഡിക്കൽ സഹായവുമായി ഇന്ത്യൻ നാവിക കപ്പൽ ഐരാവത് ഇന്തോനേഷ്യയിലെ ജക്കാർത്തയിൽ എത്തി.
(ന്യൂ ഡൽഹി : ആഗസ്റ്റ് 24 ,2021
ഇന്തോനേഷ്യ സർക്കാർ മുന്നോട്ട് വച്ച ആവശ്യകതയെ അടിസ്ഥാനമാക്കി 10 ദ്രവ മെഡിക്കൽ ഓക്സിജൻ  കണ്ടെയ്നറുകൾ എത്തിക്കുന്നതിന് വേണ്ടി ഐഎൻഎസ് ഐരാവത് ഓഗസ്റ്റ് 24 ന് ഇന്തോനേഷ്യയിലെ ജക്കാർത്തയിലുള്ള തൻജംഗ് പ്രിയോക് പോർട്ടിൽ എത്തി. ജക്കാർത്തയിലെ ദൗത്യം പൂർത്തിയാകുമ്പോൾ, മിഷൻ സാഗറിന്റെ ഭാഗമായി, ഐഎൻഎസ് ഐരാവത് ഈ മേഖലയിലെ മറ്റ് സൗഹൃദ രാജ്യങ്ങൾക്ക് മെഡിക്കൽസഹായം എത്തിക്കുന്നത് തുടരുന്നതാണ് .കഴിഞ്ഞകാലത്ത് ഇന്ത്യൻ മഹാസമുദ്രത്തിലുടനീളം നടത്തിയിട്ടുള്ള വിവിധ ദുരിതാശ്വാസ പ്രവർത്തനങ്ങളുടെ ഭാഗമായിരുന്നു ഐഎൻഎസ് ഐരാവത്. മുൻപ് ഇതേ കപ്പൽ , 2021 ജൂലൈ 24 ന് ഇന്തോനേഷ്യയിലേക്ക് 05 LMO കണ്ടെയ്നറുകളും  300 ഓക്സിജൻ കോൺസെൻട്രേറ്ററുകളും വൈദ്യസഹായമായി കൈമാറിയിരുന്നു
പ്രധാനമന്ത്രിയുടെ ഓഫീസ്
പ്രസിഡന്റ് ജോവനൽ മോയിസിന്റെ വധത്തിന് പ്രധാനമന്ത്രി അനുശോചിച്ചു
പ്രസിഡന്റ് ജോവനൽ മോയിസിന്റെ കൊലപാതകത്തിനും ഹെയ്തിയിലെ പ്രഥമ വനിത മാർട്ടിൻ മോസിനെ ആക്രമിച്ചതിലും പ്രധാനമന്ത്രി ശ്രീ നരേന്ദ്ര മോദി അനുശോചിച്ചു.
ട്വീറ്റിൽ പ്രധാനമന്ത്രി പറഞ്ഞു : "പ്രസിഡന്റ് ജോവനൽ മോയിസിന്റെ കൊലപാതകത്തിലും ഹെയ്തിയിലെ പ്രഥമ വനിത മാർട്ടിൻ മോയ്സിനെതിരായ ആക്രമണത്തിലും ദുഖിതനാണ്. പ്രസിഡന്റ് മോയിസിന്റെ കുടുംബത്തിനും ഹെയ്തിയിലെ ജനങ്ങൾക്കും എന്റെ അനുശോചനം."
വാണിജ്യ വ്യവസായ മന്ത്രാലയം
ഇന്ത്യൻ ആരോഗ്യ മേഖലയിൽ അഭിമാനമുണ്ടെന്നും ആഗോളതലത്തിലുള്ള പ്രവർത്തനങ്ങളിലും വ്യവസായ മേഖലയിലും ഇന്ത്യ വിശ്വസനീയ പങ്കാളിയാണെന്ന് ലോകത്തിന് കാണിച്ചുകൊടുക്കാൻ സാധിച്ചതായും കേന്ദ്ര മന്ത്രി പിയൂഷ് ഗോയൽ
(ഇന്ത്യൻ ആരോഗ്യ മേഖലയിൽ അഭിമാനമുണ്ടെന്നും ആഗോള തലത്തിലുള്ള പ്രവർത്തനങ്ങളിലും വ്യവസായ മേഖലയിലും ഇന്ത്യ വിശ്വസനീയ പങ്കാളിയാണെന്ന് ലോകത്തിന് കാണിച്ചുകൊടുക്കാൻ സാധിച്ചതായും കേന്ദ്ര മന്ത്രി ശ്രീ പിയൂഷ് ഗോയൽ പറഞ്ഞു.കോൺഫെഡറേഷൻ ഓഫ് ഇന്ത്യൻ ഇൻഡസ്ട്രിയുടെ പന്ത്രണ്ടാമത് മെഡ് -ടെക് ആഗോള സമ്മേളനം ഇന്ന് ന്യൂഡൽഹിയിൽ ഉദ്ഘാടനം ചെയ്ത് സംസാരിക്കുകയായിരുന്നു അദ്ദേഹം. ഇന്ത്യക്കും ലോകത്തിനാകെയും ആവശ്യമായ മരുന്ന് രാജ്യത്തെ മരുന്ന് നിർമ്മാണ മേഖല ലഭ്യമാക്കിയതായി അദ്ദേഹം പറഞ്ഞു.
3 A കളുടെ പ്രാധാന്യം അദ്ദേഹം എടുത്തു പറഞ്ഞു. പ്രാപ്യത, ബോധവൽക്കരണം, ലഭ്യത എന്നിവ മെച്ചപ്പെടുത്തി നമ്മുടെ ആരോഗ്യസംവിധാനം ഊർജ്ജസ്വലത കൈവരിക്കുന്നതിന് സാങ്കേതികവിദ്യയും ഉപകരണങ്ങളും പ്രയോജനപ്പെടുത്തേണ്ട സമയമാണിതെന്ന് ശ്രീ ഗോയൽ പറഞ്ഞു. ജനങ്ങളുടെ ജീവിതം മെച്ചപ്പെടുത്തേണ്ടതിന്റെയും സ്വാശ്രയത്വം കൈവരിക്കേണ്ടതിന്റെയും പ്രാധാന്യം തിരിച്ചറിഞ്ഞ് മരുന്ന് നിർമ്മാണം , ആരോഗ്യ ഉപകരണ നിർമ്മാണം, ആരോഗ്യ രംഗത്തെ തൊഴിലുകൾ എന്നിവ വികസിക്കുമെന്നും അദ്ദേഹം പറഞ്ഞു.
'ലോകത്തിന്റെ ഫാർമസി' എന്നതിനൊപ്പം, ലോക നിലവാരമുള്ള ആരോഗ്യ സംവിധാനങ്ങളും ഉയർന്ന നിലവാരമുള്ള വൈദ്യ പരിചരണവും ഉയർന്ന നിലവാരമുള്ള ചികിത്സയും ലഭ്യമാക്കാൻ കഴിയുന്ന ലോകത്തിന്റെ ആശുപത്രിയായി ഇന്ത്യ മാറുമെന്നും മന്ത്രി പറഞ്ഞു. ആധുനിക സാങ്കേതികവിദ്യ ആർജ്ജിക്കുന്നതിലും ആരോഗ്യ ഉപകരണങ്ങളുടെ ആഗോള വ്യാപാരത്തിൽ നമ്മുടെ സ്ഥാനം ഉറപ്പുവരുത്തുന്നതിലും മെഡിക്കൽ ഉപകരണ വ്യവസായം മുൻപന്തിയിലെത്തും. അന്താരാഷ്ട്ര തലത്തിൽ ആശുപത്രികൾ തമ്മിലുള്ള ആഗോള ഇടപെടലിനും രാജ്യത്തിന്റെ മുന്നേറ്റം വഴിയൊരുക്കും .
പ്രധാനമന്ത്രിയുടെ ഓഫീസ്
പൂനെ കെട്ടിട ദുരന്തത്തിൽ പ്രധാനമന്ത്രി അനുശോചിച്ചു
പൂനെയിൽ നിർമ്മാണത്തിലിരിക്കുന്ന കെട്ടിടത്തിലുണ്ടായ അപകടത്തിൽ പ്രധാനമന്ത്രി ശ്രീ നരേന്ദ്ര മോദി ദുഃഖം രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി ഓഫീസ് പറഞ്ഞു:
"പുണെയിൽ നിർമ്മാണത്തിലിരിക്കുന്ന കെട്ടിടത്തിലുണ്ടായ അപകടത്തിൽ വേദനിക്കുന്നു. മരിച്ചവരുടെ കുടുംബങ്ങളെ അനുശോചനം അറിയിക്കുന്നു. ഈ അപകടത്തിൽ പരിക്കേറ്റ എല്ലാപേരും എത്രയും വേഗം സുഖം പ്രാപിക്കുമെന്ന് ഞാൻ പ്രതീക്ഷിക്കുന്നു: പ്രധാനമന്ത്രി നരേന്ദ്രമോദി"
Pained by the mishap at an under-construction building in Pune. Condolences to the bereaved families. I hope that all those injured in this mishap recover at the earliest: PM @narendramodi
— PMO India  February 4, 2022
ND
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ നവരേ ആശംസ
പ്രധാനമന്ത്രി ശ്രീ നരേന്ദ്ര മോദി ജനങ്ങൾക്ക് നവ്രേയിൽ ആശംസകൾ നേർന്നു.
ഒരു ട്വീറ്റിൽ ശ്രീ മോദി പറഞ്ഞു :
"നവ്രേയ്ക്ക് ആശംസകൾ."
-ND-
(
മന്ത്രിസഭ
കുടിയേറ്റം, ചലന ക്ഷമത എന്നിവയിലെ പങ്കാളിത്തം സംബന്ധിച്ച് ഇന്ത്യ, ബ്രിട്ടൻ , വടക്കൻ അയർലൻഡ് എന്നീ രാജ്യങ്ങൾ തമ്മിലുള്ള ധാരണാപത്രം കേന്ദ്ര മന്ത്രിസഭ അംഗീകരിച്ചു
കുടിയേറ്റം, ചലന ക്ഷമത എന്നിവയിലെ പങ്കാളിത്തം സംബന്ധിച്ച് ഇന്ത്യ, ബ്രിട്ടൻ, വടക്കൻ അയർലൻഡ് എന്നീ രാജ്യങ്ങൾ തമ്മിൽ ഒപ്പു വച്ച ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം അംഗീകാരം നൽകി.
ലക്ഷ്യങ്ങൾ:
വിദ്യാർത്ഥികളുടെയും ഗവേഷകരുടെയും വിദഗ്ദ്ധരായ പ്രൊഫഷണലുകളുടെയും ചലനാത്മകത പ്രോത്സാഹിപ്പിക്കുന്ന വിസകൾ ഉദാരവൽക്കരിക്കുക, ക്രമരഹിതമായ കുടിയേറ്റം, മനുഷ്യക്കടത്ത് എന്നിവയുമായി ബന്ധപ്പെട്ട വിഷയങ്ങളിൽ സഹകരണം ശക്തിപ്പെടുത്തുകയെന്നതാണ് ധാരണാപത്രത്തിന്റെ ലക്ഷ്യം.